hu es hu en hu hu hu hu hu hu hu hu hu hu hu hu hu hbs_lat en pt pl tr en hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu en de hu hu hu hu hu hu hu en
Három testőr tea | Cédrus Patika
CONTROLLER – VÉRCUKORSZINT SZABÁLYOZÓ TEAKEVERÉK
Speciális hatással rendelkező, egyedi összeállítású gyógytea keverék. A nép-gyógyászati tapasztalatok és az ezeket igazoló legújabb tudományos eredmények felhasználásával készült.
Használata a 2-es típusú cukorbetegség enyhe, kezdődő szakaszában ajánlott. A fehérbab héj és a csalánlevél hagyományos elemei a diabetes teáknak. A nálunk mára feledésbe merült, de a tudomány által ismét felfedezett -a Kínai Gyógyszerkönyvben elismert- eperfalevél hatása a legösszetettebb: gátolja a cukor-keményítő bontásáért felelős enzimet, a vizes kivonatban inzulint létrehozó és inzulintermelést fokozó komponenst is találtak. A fűszerként ismert tárkony újabban került antidiabetikus növényként a kutatások látószögébe.
Előrehaladottabb cukorbetegségnél rendszeres fogyasztása alkalmas a gyógyszeres kezelés kiegészítésére. A tea fogyasztása nem helyettesíti az inzulint és az orvosi felügyeletet!
Összetevők: fehér babhéj, eperfa levél, csalán levél, tárkony
REDUCER – VÉRNYOMÁST SZABÁLYOZÓ TEAKEVERÉK
Elsősorban a magas vérnyomás csökkentésére, normális szinten tartására szolgál. A kutatási eredmények- köztük humán kísérletek- alapján a tea összetételét alkotó gyógynövények gátolják a magas vérnyomásért felelős enzim működését, regenerálják az ereket és támogatják a keringési rendszert.
A hatóanyagok ezen felül gyulladásgátló, mikróba ellenes hatással is rendelkeznek. A teában fő komponensként felhasznált vörös szőlő levél hivatalos gyógynövényként szerepel a Francia Gyógyszerkönyvben. A kékszőlő és avörösbor előnyös hatását a keringési rendellenességek kapcsán az elmúlt években kisérletekkel igazolták. Bizonyos festőlevű szőlőfajták sötétvörösre színeződő levele szintén tartalmazza a vörös szőlőbogyó aktív hatóanyagait. A szurokfű, rozmaring levél és a rózsagyökér (Rhodiolarosea) a vörös színanyagok pozitív hatását felerősíti a keverékben.
A tea a kezelőorvos véleménye alapján alkalmas a gyógyszeres kezelés vagy a diéta kiegészítésére.
Összetevők: vörös szőlőlevél, szurokfű, rózsagyökér, rozmaring levél
REGULATER – KOLESZTERINSZINT SZABÁLYOZÓ TEAKEVERÉK
Kesernyés ízű teakeverék -elsősorban a legnagyobb arányban felhasznált articsóka levélnek köszönhetően- epehajtó hatású, amellett gátolja a magas koleszterinszintért felelős enzim működését, így csökkenti a koleszterin szintet. Az alkalmazott gyógynövények ilyen irányú hatását nagyszámú, humán kisérleteket is felölelő, értékelő tanulmány igazolja.
Valamennyi alkotórész hivatalosan bejegyzett gyógynövény az Európai Gyógyszerkönyvben. Az articsóka mediterrán zöldségnövény, de jótékony hatásait régóta ismeri a népgyógyászat. A borsmenta az articsóka levél hatóanyagainak működését erősíti. Az édesgyökér, feketeribizli levél és a görögszéna koleszterinszint befolyásoló hatását az elmúlt évek során támasztották alá kutatási eredményekkel.
A gyógytea kiválóan alkalmas megelőzésre, illetve jó kísérője lehet a koleszterinszint csökkentő, növényi élelmiszerekből álló diétának. A megfelelő eredmények eléréséhez hosszú távú teafogyasztás szükséges, ami- az orvos véleménye alapján – kiegészítheti a gyógyszeres kezelést.
Összetevők: articsóka levél, borsmenta levél, feketeribizli levél, édesgyökér, görögszéna
Cím: Budapest XX. kerület
Nyáry Pál utca 101.
Internetes és telefonos rendelés feltételei
© 2016 All rights reserved. - sitebuild and design by netDesign